Mariano Barbasán Lagueruela, naixito de Zaragoza (Comarca de Zaragoza) o 3 de chinero de 1864 y muerto en ixa mesma capital o 22 de chulio de 1924, estió un pintor aragonés, formato artisticament dende 1880 en l'Academia d'Artes Polidas de Valencia, a on coincidió con Joaquín Sorolla y Salvador Abril. Completó a suya formación en Roma, treballando dimpués en Italia, estando asinas a suya obra muit poco conoixita en a peninsula Iberica. Tornó a Aragón en 1921, estando recibito con quantas honors y morindo-ie poco dimpués.